กมลาสน์ เอียดศรีชาย

กมลาสน์ เอียดศรีชาย  เกิดวันที่ 17 กันยายน พ.ศ. 2529 เป็นผู้ประกาศข่าวชาวไทยทางช่อง 7 HDเกิดที่จังหวัดสงขลาเริ่มเข้าสู่วงการบันเทิงเป็นผู้ประกาศข่าวจากโครงการสรรหาผู้ประกาศข่าวหนาใหม่ ช่อง 7 เอชดีอ่านข่าวเช้า และข่าวพยากรณ์อากาศ ช่วงฝนฟ้าอากาศ ต่อมาได้รับการสน้บสนุนจากครูชลธี ธารทอง ศิลปินแห่งชาติ ผลักดันเข้าเป็นนักร้องศิลปินลูกทุ่ง ค่าย ชัวร์ เอ็นเตอร์เทนเมนท์ ผลงานเด่น เพลงดับไฟใต้ และเพลงผู้ชายหลายบ้าน เป็นต้น

ประวัติ
กมลาสน์ เกิดเมื่อวันที่ 17 กันยายน พ.ศ. 2529 เกิดที่ตำบลสะเดา อำเภอสะเดา  จังหวัดสงขลา เป็นผู้ประกาศข่าวชาวไทยในสังกัดช่อง 7 HD จบจากการศึกษาที่โรงเรียนประถมศึกษา โรงเรียนพลวิทยาและโรงเรียนมัธยมศึกษาโรงเรียนหาดใหญ่วิทยาลัยสมบูรณ์กุลกันยา จบปริญญาตรี เกียรตินิยมอันดับ 2 คณะวิทยาการสื่อสาร สาขานิเทศศาสตร์ มหาวิทยาลัยสงขลานครินทร์ วิทยาเขตปัตตานี และปริญญาตรี คณะวิทยาการจัดการ สาขาบริหารรัฐกิจ มหาวิทยาลัยสุโขทัยธรรมาธิราช และ ปริญญาโทคณะวารสารศาสตร์และสื่อสารมวลชน สาขาการบริหารสื่อสารมวลชน มหาวิทยาลัยธรรมศาสตร์ เริ่มเข้าทำงานช่อง 7 เอชดีโดยการสอบผ่านโครงการสรรหาผู้ประกาศข่าวหน้าใหม่ ช่อง 7 เอชดีอ่านข่าวเช้า และข่าวพยากรณ์อากาศ ช่วงฝนฟ้าอากาศ ต่อมาได้รับการสน้บสนุนจากครูชลธี ธารทอง ศิลปินแห่งชาติ ผลักดันเข้าเป็นนักร้องศิลปินลูกทุ่ง ค่าย ชัวร์ เอ็นเตอร์เทนเมนท์ ผลงานเด่น เพลงดับไฟใต้ และเพลงผู้ชายหลายบ้าน
ชีวิตส่วนตัว แต่งงานกับคุณยุทธนา แก่นทอง มีบุตร 2 คน ชื่อเด็กชาย ภูผา และเด็กหญิง ฟ้าใส

ผลงานอื่นๆ
นักร้องสังกัดชัวร์ เอ็นเทอร์เทนเมนต์ ผลงานเพลง รักเดียวใจเดียว ,ดับไฟใต้,ผู้ชายหลายบ้าน

(2559) ขับร้องเพลงเทิดพระเกียรติรำลึก ในหลวง ร.๙

ผลงานผู้ประกาศข่าว

 เช้านี้ที่หมอชิต ทุกวันจันทร์-ศุกร์ เวลา 06:00 - 07:30 น. (เดิมอยู่ทุกวันจันทร์-ศุกร์ เวลา 05:50 - 07:30 น.) ทางช่อง 7 เอชดี ( 2 มกราคม 2566 - ปัจจุบัน)
 เช้าข่าว 7 สี ข่าวหลักและช่วงฝนฟ้าอากาศกับเช้าข่าว 7 สี ทุกวันจันทร์-วันพุธ เวลา 04:30 - 06:00 น. ทางช่อง 7 เอชดี
 ข่าวภาคค่ำ ช่วงฝนฟ้าอากาศ ทุกวันพฤหัสบดี-วันอาทิตย์ เวลา 19:45 - 20:25 น. ทางช่อง 7 เอชดี
 เจาะประเด็นข่าว7HD (เฉพาะกิจวันที่ 29-30 เมษายน 2564) ทางช่อง 7 เอชดี

รางวัล
(2552) ผ่านการคัดเลือกให้เป็น 1 ใน 10 คน จาก 2,995 คนทั่วประเทศ ใน โครงการผู้ประกาศข่าวหน้าใหม่ ช่อง 7 สี และผ่านการอบรมพัฒนาบุคลิกภาพ และการอ่านข่าวโดยมืออาชีพ
(2555) รางวัล ศิษย์เก่าดีเด่น คณะวิทยาการสื่อสาร มหาวิทยาลัยสงขลานครินทร์ 
(2556) รางวัล เทพทอง นักวิทยุโทรทัศน์ดีเด่น โดยสมาคมนักวิทยุและโทรทัศน์แห่งประเทศไทย 
(2557) รางวัล คนดีต้นแบบ คุณธรรมไทย โดยมูลนิธิช่วยเหลือเพื่อมนุษยชาติ 
(2558) แชมป์ เงาเสียง ตั๊กแตน ชลดาจากรายการ กิ๊กดู๋ สงครามเพลงเงินล้าน
(2560) รางวัล ลูกที่มีความกตัญญูกตเวทีอย่างสูงต่อแม่ โดยสภาสังคมสงเคราะห์แห่งประเทศไทย ในพระบรมราชูปถัมภ์

(2565) รางวัล ประกาศเกียรติคุณ บุคคลต้นแบบแห่งปี จากสมาพันธ์สื่อมวลชนและช่างภาพ เพื่อประเทศชาติ สมาพันธ์สื่อมวลชนและช่างภาพ เพื่อประเทศชาติ มอบโล่รางวัลประกาศเกียรติคุณ และบุคคลต้นแบบดีเด่น ประจำปี 2565 
(2566) รางวัล "เงือกทองคำ" ผู้ทำคุณประโยชน์และสร้างชื่อเสียงให้จังหวัดสงขลาบ้านเกิด

อ้างอิง

แหล่งข้อมูลอื่น

ผู้ประกาศข่าวช่อง 7
พิธีกรชาวไทย
นักร้องลูกทุ่งหญิงชาวไทย
ศิลปินสังกัดชัวร์ เอนเทอร์เทนเมนท์
บุคคลจากอำเภอสะเดา
บุคคลจากโรงเรียนหาดใหญ่วิทยาลัยสมบูรณ์กุลกัลยา
บุคคลจากคณะวิทยาการสื่อสาร มหาวิทยาลัยสงขลานครินทร์
บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช